8. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 133 της 24 Φεβρ./6 Μαρτ.1961 (ΦΕΚ Α΄ 32) Περί επεκτάσεως της εφαρμογής των διατάξεων της υπ’ αριθ. 102503/1958 Υπουργικής αποφάσεως περί τρόπου εισπράξεως δικηγορικών αμοιβών εις τας πολιτικάς υποθέσεις περιφερείας Δικηγορικού Συλλόγου Πειραιώς. Έχοντες υπ’ όψει 1)την παρ. 4 του άρθρ. 1 του υπ’ αριθ. 3790/1957 Ν. Δ/τος «περί τροποποιήσεως και συμπληρώσεως διατάξεων τινών του Κώδικος περί Δικηγόρων», 2)την από 20 Σεπτ. 1960 γνωμοδότησιν του Διοικητικού Συμβουλίου του Δικηγορικού Συλλόγου Πειραιώς και 3)την υπ’ αριθ. 75/1961 έκθεσιν του Συμβουλίου Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρον μόνον.-1.Επεκτέινομεν την εφαρμογήν των διατάξεων της υπ’ αριθ. 102503/4.10.58 Υπουργικής αποφάσεως «περί τρόπου εισπράξεως δικηγορικών αμοιβών εις τας πολιτικάς υποθέσεις περιφερείας Δικηγορικού Συλλόγου Πειραιώς» δημοσιευθείσης εις το υπ’ αριθ. 284/23.10.1958 ΦΕΚ (τεύχος Β΄) και τροποποιηθείσης δια της υπ’ αριθ. 108069/11.10.1958 ομοίας, δημοσιευθείσης εις το αυτό φύλλον της Εφημερίδος της Κυβερνήσεως, και επί των κάτωθι πολιτικών υποθέσεων υπό τας εν αυτή όμως και τω Ν.Δ. 3790/1957 αναφερομένας προϋποθέσεις, όρους, περιορισμούς και εξαιρέσεις. Α΄.Επί αναγνωριστικών αγωγών κατά το άρθρ. 127 του εισαγωγικού Νόμου του Αστικού Κώδικος. Β΄.Επί υποθέσεων αφορωσών εις την προστασίαν της προσωπικότητος, των προϊόντων της διανοίας ως και επί αποζημιώσεων δι’ ηθικήν βλάβην ή ψυχικήν οδύνην. Γ΄.Επί οιωνδήποτε διαφορών αφορωσών εις την προίκα, εις τας προσωπικάς και περιουσιακάς εν γένει σχέσεις μεταξύ συζύγων, ως και της γνησιότητος τέκνου, εις τας διαφοράς περί υιοθεσίας, περί εξωγάμων τέκνων. Επίσης επί διαφορών εκ της μνηστείας. Δ΄.Επί των υποθέσεων των αφορωσών την προστασίαν των εμπραγμάτων δικαίων και της νομής (διαφοραί περί κυριότητος νομής, πραγματικών προσωπικών και περιορισμένων προσωπικών δουλειών, ως και των περί υποθήκης και ενεχύρου). Σελ. 402,54(α) 167-68 Ε΄.Επί των υποθέσεων εξ ενοχών εκ συμβάσεων πάσης φύσεως ως και μονομερών δικαιοπραξιών, εξ αδικοπραγίας, εκ της διοικήσεως αλλοτρίων, εκ του αδικαιολογήτου πλουτισμού, εκ καταδολιεύσεως των δανειστών, εκ της επιδείξεως πράγματος και εκ της κοινωνίας. ΣΤ΄.Επί υποθέσεων εκ διαφορών πάσης φύσεως εκ του κληρονομικού δικαίου. Ζ΄.Επί πάσης φύσεως εμπορικών διαφορών, ως και επί των διαφορών του Πτωχευτικού (εξαιρέσει των ενεργειών του πτωχού). 2.Την υποχρεώσεως προκαταβολής της δικηγορικής αμοιβής απαλλάσσονται εκτός των εις την ως άνω απόφασιν αναφερομένων εξαιρέσεων και οι Δήμοι, Κοινότητες, Γεωργικοί και Αστικοί Συνεταιρισμοί, τα Εργατικά Σωματεία και τα Νομικά Πρόσωπα Δημοσίου Δικαίου έστω και αν δεν διεξάγωνται αι υποθέσεις αυτών δια Δικηγόρων αμειβομένων δια παγίας αντιμισθίας ουχί όμως και οι αντίδικοι τούτων. Επίσης εξαιρούνται του μέτρου της υποχρεωτικής προκαταβολής αι περιπτώσεις καθ’ ας κατά Νόμον η δικηγορική αμοιβή δεν δύναται να καταβληθή άνευ τηρήσεως της καθοριζομένης υπό του Νόμου διαδικασίας ως και η διαδικασία της αναγκαστικής εκτελέσεως. 3.Εξαιρείται της προκαταβολής επίσης η αμοιβή δια την έγερσιν εν γένει αγωγής εις τας δια του παρόντος Β. Δ/τος οριζομένας περιπτώσεις. Επίσης δια την σύνταξιν προτάσεων προκαταβάλλεται μόνον το καθορισθέν ποσοστόν, επί του υπό του δευτέρου εδαφίου της παρ. 1 του άρθρ. 107 του Κώδικος των δικηγόρων καθοριζομένων ελαχίστων ορίων δικηγορικής αμοιβής και ουχί επί της αναλογικώς οριζομένης συνολικής τοιαύτης. 4.Εξαιρούνται της υποχρεωτικής προκαταβολής όλαι εν γένει αι δίκαι των οποίων το αντικείμενον δεν υπερβαίνει τας δραχ. 8.000. Εις τον αυτόν επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 6.Δ.ζ.8 Προείσπραξη Δικηγορικής Αμοιβής